কল্পনা দাশ
কল্পনা দাশ (৭ই জুলাই ১৯৬৬ - ২৩শে মে ২০১৯) একজন ভারতীয় আইনজীবী এবং পর্বতারোহী ছিলেন। তিনিই প্রথম ওড়িয়া পর্বতারোহী যিনি মাউন্ট এভারেস্টের শিখরে পৌঁছেছিলেন। তিনি মার্কিন যুক্তরাষ্ট্র, কানাডা এবং নেপালের পাঁচ সদস্যের একটি দলের সাথে ২০০৮ সালের ২১শে মে তারিখে মাউন্ট এভারেস্ট জয় করেন। তিনি এর আগে দুবার মাউন্ট এভারেস্ট আরোহণের চেষ্টা করেছিলেন, একবার ২০০৪ সালে এবং পরের বার ২০০৬ সালে, কিন্তু খারাপ আবহাওয়া ও স্বাস্থ্যের কারণে তাঁর প্রচেষ্টা ব্যর্থ হয়েছিল।